Lav et referat af nedenstående tekst:

Tekst:
En 28-årig mand fra Frederikshavn blev fredag eftermiddag varetægtsfængslet i 14 dage ved et grundlovsforhør i Hjørring. Manden er sigtet for grov vold i to tilfælde. Første tilfælde af vold handler om at den 28-årige i slutningen af maj slog en kammerat, han tidligere havde boet sammen med, flere gange i ansigtet med knyttet hånd, ligesom han tog et voldsomt kvælertag på manden. Årsagen skulle ifølge den 28-årige være, at offeret kort før overfaldet havde sendt et billede af sit erigerede lem til offerets 14-årige søster, hvilket gjorde manden rasende i en grad så han afstraffede kammeraten. Det andet tilfælde fandt sted natten til onsdag, hvor manden ligeledes overfaldt en anden med knytnæveslag og kvælertag. Denne gang var det dog hans 20-årige ekskæreste, det gik udover. I retten fortalte den 28-årige, at det var rigtigt, at han havde tildelt ekskæresten slag, ligesom han havde taget kvælertag, men han sagde videre, at det var sket i selvforsvar, fordi hun inden volden havde slået ham i hovedet med en stor og tung genstand. Retten valgte dog at varetægtsfængsle manden, der er dømt for flere tilfælde af vold samt for trusler og vidnetrusler, i 14 dage.

Referat:
Retten i Hjørring varetægtsfængslede fredag eftermiddag en 28-årig mand, der er sigtet for flere tilfælde af grov vold.